Franz von Schober

Franz Adolf Friedrich Schober (1796–1882) var en østerriksk lyriker, librettist, litograf, skuespiller og legasjonsråd.

I dag er Schober stort sett kjent som Franz Schuberts venn, og som forfatter av enkelte dikt Schubert tonesatte.

Liv og virke 

Franz Schobers foreldre var østerrikere, men på den tiden han ble født var faren godsforvalter i Skåne. Da faren døde i 1802, flyttet moren, Katharina Derffel (1762–1833), og de fire barna til Østerrike.

Schober studerte filosofi ved Universitetet i Wien, men fullførte ikke. Han ble venn med Joseph von Spaun, Johann Mayrhofer, Johann Chrysostomus Senn, Leopold Kupelwieser, Franz von Bruchmann, Franz Schubert, Moritz von Schwind, Eduard von Bauernfeld og Ernst von Feuchtersleben.

Franz Schubert og Moritz von Schwinds første biografer, henholdsvis Heinrich Kreißle von Hellborn og Hyacinth Holland, skrev sine biografier i nær kontakt med Schober, og boet etter Schober inneholder viktige kilder til Schubert og Schwinds liv.

Schober skrev en rekke dikt, enkelte er tonesatt av Schubert, deriblant An die Musik, Jägers Liebeslied og librettoen til Schuberts opera Alfonso und Estrella (1821). Også Franz Liszt og andre komponister tonesatte dikt av Schober.

Referanser

Kilder

Eksterne lenker 
 
 
 
 Litteraturliste i online-katalogen  til Staatsbibliothek zu Berlin
 Litteratur av Schober, zeno.org
 Tonesatte dikt, recmusic.org
 Schober, Franz (Adolf Friedrich) von, austria-forum.org
 Franz von Schober,  Landesmuseum Niederösterreich

Østerrikske skuespillere
Østerrikske forfattere
Østerrikske lyrikere
Librettister
Personer rundt Franz Schubert